Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 663

2. A faipari szakmai alapozás célja A 10. évfolyamon a fő cél, hogy a tanulókkal megszerettessük a faipart, az elméleti és gyakorlati foglalkozásokon felkeltsük érdeklődésüket valamelyik faipari szakképesítés iránt, megtanítsuk őket az önálló ismeretszerzésre, mutassuk be a faipari információs forrásokat (tankönyvek, multimédiás 2006/79/II. szám tananyagcsomagok, CD-k, videók, szakkönyvek, dokumentációk, Internet stb.). Mutassuk be a faipari veszélyforrásokat, és alakítsuk ki a tanulókban az ezeket elhárító felelős magatartási és viselkedési normákat, a csoportban való munkavégzés képességét. A szakiskolákban a 10. évfolyamon a szakmai alapozás oktatása keretében a faipari szakmacsoport közös szakmai (elméleti és gyakorlati) ismereteinek megismertetése; készségek, képességek fejlesztése folyik. A szakmai alapozás oktatása keretében a tanulók az általános szakmai elméleti ismeretek elsajátítása mellett megismerkednek a faipari szakmacsoport jellemző technológiáival, a felhasznált anyagokkal, megismerik a faipari szakmacsoportba tartozó szakképesítéseket, s felkészülnek az Országos Képzési Jegyzékben szereplő konkrét szakképesítés kiválasztására. A tananyag célja, hogy fejlessze, formálja a tanulók műszaki szemléletét, alapozza meg a szakmai műveltséget, a készségek, képességek fejlesztésével készítsen fel a valamelyik faipari szakképzés eredményes elvégzésére. Mutassa be a faipari pályák szépségeit, termékeit, veszélyeit, a faipar hasznosságát, környezeti hatásait, fejlődésének irányát. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklődést a szakmai tevékenységek mélyebb elméleti alapjai iránt. Biztosítson lehetőséget a szakmacsoport munkaköreiben szükséges megfelelő magatartás kialakulásához. Neveljen a szakmai tevékenységekkel kapcsolatban tudatos, felelősségteljes magatartásra, alakítsa ki a tanulókban a pontos és minőségi munkavégzés igényét, a környezettel szembeni felelősségérzetet, tudatosítsa a faipari termelés környezeti hatásait. Fejlessze a logikus gondolkodást, a célirányos műszaki feladatmegoldó, a lényegmegragadó képességet. Bővítse a tanulók ismereteit környezetükről, alakítsa ki a tanulók önálló ismeretszerzésének igényét. Fejlessze a tanulók rajzkészségét, esztétikai érzékét, segítse térlátásuk kialakítását. A faipar területén az elmélethez kapcsolódó manuális tevékenységek elsajátításán keresztül segítse elő a motivációt, erősítse a megalapozott pályaválasztást. Készítse fel a tanulókat az önálló és a csoportban történő munkavégzésre is. A szerszámok használata során neveljen fegyelemre, pontosságra, megbízhatóságra. Tanítsa meg a balesetmentes munkavégzés feltételeinek megteremtését, hívja fel a figyelmet az előírások betartásának fontosságára.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes